karthika deepam fame soundarya aka archana latest interview
కార్తీకదీపం సౌందర్య ఇంటర్వ్యూ: దీపకు షార్ట్ టెంపర్ అంటూ సీక్రెట్స్ చెప్పేసింది!
కార్తీకదీపం సీరియల్ చూసేవారికి దీప క్యారెక్టర్ ఎంత నచ్చుతుందో.. దీప అత్తగా నటించిన సౌందర్య పాత్రనూ అదే స్థాయిలో అభిమానిస్తారు. బుల్లితెరపై ఆకట్టుకుంటున్న రియల్ లైఫ్ విషయాలు మీకోసం..
Samayam Telugu | Updated:
Oct 27, 2019, 11:31AM IST
కార్తీకదీపం సౌందర్య ఇంటర్వ్యూ
బుల్లి తెర ప్రేక్షకులు ఎంతగానో మెచ్చిన సీరియల్ కార్తీకదీపం . ఈ సీరియల్‌లో దీప కష్టాలు, కన్నీళ్లకు కరిగిపోయే ప్రేక్షకులు.. సౌందర్య గాంభీర్యానికి, విరుపులకీ కూడా వీరాభిమానులనే ఉంటారు.
ఆమె మాటల్లో ఓ హుందా ఉంటుంది. ఆమె నడకలో ఓ హోదా ఉంటుంది. ఆమె మనసులో ప్రేమతో పాటూ అధికారం కనిపిస్తుంది. ఆమె చూపులో కరుణతో పాటూ కాస్త కరుకుదనం ఉంటుంది. కానీ అన్నింటిలోనూ స్వచ్ఛమైన ప్రేమ కనిపిస్తుంది. ఆ ప్రేమలో పెద్దరికం కనిపిస్తుంది. ఆమె తిడితే చక్కగా ఉంటుంది. కోప్పడితే చల్లగా ఉంటుంది.‘రేయ్‌’ అని పిలిచినా.. ‘ఒసేయ్‌’ అని అరిచినా భలే గమ్మత్తుగా ఉంటుంది.‘కార్తీకదీపం’లో దీప అత్తగారు అని చెప్పేకంటే సౌందర్య అని చెబితే గుర్తు పడతారు చాలా మంది. ఆమెకున్న క్రేజే అది. ఆమె గురించి మరిన్ని వివరాలు ఇప్పుడు చూద్దాం.
Recommended byColombia
సౌందర్య అసలు పేరు.. పర్సనల్ లైఫ్
సౌందర్య అసలు పేరు అర్చనా అనంత్‌. ఆమె పుట్టింది బెంగళూర్‌లో. కన్నడ కుటుంబానికి చెందిన అర్చన.. తెలుగు కూడా చక్కగా మాట్లాడగలుగుతున్నారు. కారణం ఏంటంటే.. తన పేరెంట్స్ ఐదారు భాషలు మాట్లాడగలుగుతారని, తన తండ్రి చాలా భాషల్లో యాక్టర్ కావడం, తల్లి గవర్నమెంట్ ఎంప్లాయ్ కావడంతో.. వాళ్ల ఇంట్లో తెలుగు కూడా మాట్లాడతారని, అందుకే నేనూ తెలుగు బాగా మాట్లాడగలుగున్నా’ అంటున్నారు సౌందర్య. గ్రాడ్యుయేషన్ చేసి బ్యూటీషియన్ కోర్స్ పూర్తి చేశారట. తనకు ఏడేళ్ల కొడుకు ఉన్నాడని, రెండో తరగతి చదువుతున్నాడని చెప్పుకొచ్చారు.
సీరియల్స్‌లోకి ఎలా వచ్చింది..?
కెరీర్ స్టార్టింగ్‌లో.. ఫస్ట్ టైమ్ స్కీన్ మీద ఒక డెడ్ బాడీలా కనిపించిందట. తర్వాత తర్వాత మంచి ప్రాధాన్యత ఉన్న పాత్రలు లభించాయి అంటూ నవ్వుతూ చెప్పుకొచ్చారు అర్చనా(సౌందర్య). ‘తెలుగులో కార్తీకదీపం హిట్ కావడంతో.. కన్నడలో ‘ముద్దలక్ష్మీ’ అనే పేరుతో రీమేక్ చేస్తున్నారని.. అందులో కూడా అత్త క్యారెక్టర్ నేనే చేస్తున్నానని’ చెప్పుకొచ్చారు. ‘మేడమ్ మీరు ఎందుకు మౌనితని కొడ్డటం లేదు?’ అని అడిగిన ఓ అభిమాని ప్రశ్నకు సమాధానంగా.. ‘నాకు డౌట్ వచ్చి మౌనితని కొట్టేస్తే సీరియల్ ఆపేస్తారు కదండీ... అయిపోతుంది కదా.. సౌందర్యకు ఇంకా అంత క్రిమినల్ కాలేదు’ అంటూ నవ్వించేసింది.
సినిమాల్లో నటించాలనే కోరిక..
‘నన్ను బెంగళూర్‌లో కూడా తెలుగు కార్తీకదీపం సౌందర్యలానే గుర్తు పడతారు. అది చాలా హ్యాపీగా అనిపిస్తుంది’ అని చెప్పారు అర్చనా అనంత్. ‘మిమ్మల్ని ఇద్దరు హీరోయిన్స్‌తో వేరు వేరుగా చూస్తుంటాం.. కానీ దీప, మౌనిత ఇద్దరిలో ఎవరిని మీ కోడలుగా చేసుకుంటారు? ’ అంటే ‘ఇద్దరినీ కాదు మా అబ్బాయి ఇంకా చిన్నోడు’.. అంటూ తప్పించుకున్నారు. ఇక ప్రపంచం వ్యాప్తంగా గుర్తింపు ఉన్న తెలుగు సినిమాల్లో కూడా నటించాలని ఉందని తన కోరికను బయటపెట్టారు. ఇక తెలుగు మూవీస్‌లో ఎవరంటే ఇష్టం అని అడగగానే.. ’మహేష్ బాబు అంటే నాకు చాలా ఇష్టం’ అంటూ చెప్పుకొచ్చారు.
దీపకు కొంచెం షార్ట్ టెంపర్ కాని.. ఆమె ఉంటే సందడే సందడి
కార్తీకదీపం సీరియల్‌లో తనతో పాటు చేసే దీప, మౌనిత, కార్తీక్‌ల గురించి అడిగితే.. కార్తీక్ ఈజ్ నైస్ గయ్.. ఎప్పుడూ సందడి చేస్తూ ఉంటాడు. లూడో ఆడమని వెంటపడతాడు. నేను తన మీద చాలా సార్లు గెలిచాను లూడో. ఇక మౌనిత ఫోన్‌ బేబీ. దీప చాలా యాక్టీవ్ కానీ, కొంచెం షార్ట్‌ టెంపర్‌.. ఆమె చాలా నాటీ.. ఒక్కచోట ఉండదు అది. అందరినీ పలకరిస్తూ ఉంటుంది. అందరినీ టీజ్ చేస్తుంది. అంటూ చెప్పుకొచ్చారు. ‘మీరు గురక పెడతారా?’ అని అడిగిన ప్రశ్నకు ‘హా పెడతాను.. సెట్స్‌లో కూడా గురక పెట్టి పడుకుంటే నిరుపమ్ (హీరో కార్తీక్) వీడియో తీసి నన్ను బ్లాక్ మెయిల్ చేస్తుంటాడు. చాక్లెట్స్ తెప్పిస్తావా.. స్వీట్స్ తెప్పిస్తావా.. లేదంటే వీడియో ఫోస్ట్ చేస్తానంటూ ఏడిపిస్తాడు’ అని చెప్పుకొచ్చారు.